נמכרה דירת מיני פנטהאוז בפרויקט "הכרמל הירוק"
דירת מיני פנטהאוז בפרויקט "הכרמל הירוק", שיוזמות חברת סלע בינוי וחברת הילת הצפון ברחוב נעמ"ת 8 בשכונת אחוזה בחיפה, נמכרה במחיר של 2,550,000 שקל.
במסגרת הפרויקט, שתוכנן על ידי משרד לשניאק אדריכלים, מוקמים שני בניינים בגובה של עשר קומות שבכל אחד מהם יהיו 19 דירות. המיזם מציע בנייה חדשה למגורים בהיקף משמעותי בשכונת אחוזה במסגרת פרויקט חדש שבכל אחת מקומותיו יהיו שתי דירות בלבד. תמהיל הדירות בפרויקט כולל דירות מרווחות של חמישה ושישה חדרים, דירות גן, דירות מיני פנטהאוז ודירות פנטהאוז-דופלקס.
דירת המיני פנטהאוז שנמכרה היא דירת חמישה חדרים בקומה התשיעית של אחד משני הבניינים. שטחה הוא 127 מ"ר והיא כוללת גם מרפסת בשטח של 40 מ"ר. רוכשי הדירה הם משפרי דיור.
מנהל השיווק והמכירות בסלע בינוי מורן בן שלוש: "אנו מרוצים מקצב מכירת הדירות בפרויקט הממוקם ברחוב נעמ"ת המבוקש, שעל אף מרכזיותו הוא רחוב הנהנה משקט לדייריו".